
3 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2719 


ΑΠΟΦΑΣΕΙΣ 

Αριθ. ΥΠΕΝ/ΥΠΡΓ/131 70/4019(20-7-2017) 

Έγκρισης τροποποίησης του άρθρου 5 και της 
παρ. 1 του άρθρου 6 του καταστατικού της 
ανώνυμης εταιρείας με την επωνυμία «Δημό¬ 
σια Εταιρεία Συμμετοχών ΑΔΜΗΕ Ανώνυμη 
Εταιρεία» («ΔΕΣ ΑΔΜΗΕ Α.Ε.«), στην αγγλική 
«ΡυβΙϊο ΗοΙεΜη9 Έοιτιρ3ηγ ΑΩΜΙΕ (ΙΡΤΟ) 5οείθΙθ 
Αηοηγπΐθ» (ΡΗΈ ΑΩΜΙΕ (ΙΡΤΟ) 5.Α.). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

Τις διατάξεις: 

1. Των άρθρων 143 παρ. 1 β περ. αα' και 145 παρ. 3 
του ν. 4389/2016 (Α' 94) «Επείγουσες διατάξεις για την 
εφαρμογή της συμφωνίας δημοσιονομικών στόχων και 
διαρθρωτικών μεταρρυθμίσεων και άλλες διατάξεις«, 
όπως αυτές έχουν τροποποιηθεί και ισχύουν. 

2. Του κ.ν. 2190/1920 (Α'37) «Περί ανωνύμων εταιρει¬ 
ών», όπως αυτές έχουν τροποποιηθεί και ισχύουν. 

3. Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Α' 98). 

4. Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

5. Την αριθ. 41195/31-08-2016 κοινή απόφαση των 
Υπουργών Οικονομικών και Περιβάλλοντος και Ενέρ¬ 
γειας (Β' 2721). 

6. Την αριθ. 1/13-06-2017 απόφαση της έκτακτης κα¬ 
θολικής Γενικής Συνέλευσης των μετόχων της Εταιρείας 
«ΔΗΜΟΣΙΑ ΕΤΑΙΡΕΙΑ ΣΥΜΜΕΤΟΧΩΝ ΑΔΜΗΕ ΑΝΩΝΥΜΗ 
ΕΤΑΙΡΕΙΑ». 

7. Την αριθ. 2/05-07-2017 απόφαση της έκτακτης κα¬ 
θολικής Γενικής Συνέλευσης των μετόχων της Εταιρείας 
«ΔΗΜΟΣΙΑ ΕΤΑΙΡΕΙΑ ΣΥΜΜΕΤΟΧΩΝ ΑΔΜΗΕ ΑΝΩΝΥΜΗ 
ΕΤΑΙΡΕΙΑ«. 

8. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 


Άρθρο 

ΠΡΩΤΟ 

Εγκρίνονται οι κάτωθι τροποποιήσεις του καταστατι¬ 
κού της Ανώνυμης Εταιρείας με την επωνυμία «Δημόσια 
Εταιρεία Συμμετοχών ΑΔΜΗΕ Ανώνυμη Εταιρεία (ΔΕΣ 
ΑΔΜΗΕ Α.Ε.)» (στην αγγλική «ΡυόΙίε ΗοΙάίης Έοιπρθηγ 
ΑϋΜΙΕ (ΙΡΤΟ) 5οαθΐθ Αηοηγιηθ» (ΡΗα ΑϋΜΙΕ (ΙΡΤΟ) 5.Α.), 
η οποία συστάθηκε με το άρθρο 145 του ν. 4389/2016 
(Α'94) και λειτουργεί σύμφωνα με τους κανόνες της 
ιδιωτικής οικονομίας, το άρθρο 145 του ν. 4389/2016 
και τις διατάξεις του κ.ν. 2190/1020, όπως αυτές έχουν 
τροποποιηθεί και ισχύουν, το καταστατικό της οποίας 
εγκρίθηκε με την αριθ. 41195/31-08-2016 κοινή από¬ 
φαση των Υπουργών Οικονομικών και Περιβάλλοντος 
και Ενέργειας (Β' 2721), ως εξής: 

1. Τροποποιείται η παρ. 1 του άρθρου 5, η οποία πλέον 
έχει ως εξής: 

«Το αρχικό μετοχικό κεφάλαιο της Εταιρείας, το οποίο 
οριζόταν σε διακόσιες χιλιάδες (200.000) ευρώ καλύφθη¬ 
κε και καταβλήθηκε ολοσχερώς από το Ελληνικό Δημό¬ 
σιο με μετρητά εφάπαξ. Για το αρχικό μετοχικό κεφάλαιο 
εκδόθηκε μία μετοχή, ονομαστική, ονομαστικής αξίας 
διακοσίων χιλιάδων (200.000) ευρώ υπέρ του Ελληνικού 
Δημοσίου, η οποία είναι αμεταβίβαστη. 

Στη συνέχεια με την από 1 η Ιουνίου 2017 απόφαση 
της Έκτακτης Γενικής Συνέλευσης των μετόχων της 
Εταιρείας, το μετοχικό κεφάλαιο αυξήθηκε κατά το 
ποσό των διακοσίων ενενήντα πέντε εκατομμυρίων 
εξακοσίων χιλιάδων (295.600.000) ευρώ, με καταβολή 
μετρητών και με έκδοση χιλίων τετρακοσίων εβδομή¬ 
ντα οκτώ (1478) ονομαστικών μετοχών, ονομαστικής 
αξίας διακοσίων χιλιάδων (200.000) ευρώ εκάστης. 
Μετά την εν λόγω αύξηση, το μετοχικό κεφάλαιο της 
Εταιρείας ανέρχεται σε διακόσια ενενήντα πέντε εκα¬ 
τομμύρια οκτακόσιες χιλιάδες (295.800.000) ευρώ, 
διαιρούμενο σε χίλιες τετρακόσιες εβδομήντα εννέα 
(1479) μετοχές, ονομαστικής αξίας διακοσίων χιλιάδων 

(200.000) ευρώ έκαστη. 

Στη συνέχεια με την από 5η Ιουλίου 2017 απόφαση της 
Έκτακτης Γενικής Συνέλευσης των μετόχων της Εταιρείας 
το μετοχικό κεφάλαιο αυξήθηκε κατά το ποσό του ενός 
εκατομμυρίου διακοσίων χιλιάδων (1.200.000) ευρώ, 
με καταβολή μετρητών και με έκδοση έξι (6) ονομαστι¬ 
κών μετοχών, ονομαστικής αξίας διακοσίων χιλιάδων 
(200.000) ευρώ εκάστης. Μετά την εν λόγω αύξηση, το 
μετοχικό κεφάλαιο της Εταιρείας ανέρχεται σε διακόσια 
ενενήντα επτά εκατομμύρια (297.000.000) ευρώ, διαι¬ 
ρούμενο σε χίλιες τετρακόσιες ογδόντα πέντε (1485) με¬ 
τοχές, ονομαστικής αξίας διακοσίων χιλιάδων (200.000) 
ευρώ έκαστη». 

2. Τροποποιείται η παρ. 1 του άρθρου 6, η οποία πλέον 
έχει ως εξής: 

«Η Γενική Συνέλευση έχει το δικαίωμα με απόφασή της 
να αυξάνει το μετοχικό κεφάλαιο, ολικά ή μερικά με την 
έκδοση νέων μετοχών, σύμφωνα με τις προϋποθέσεις 
του άρθρου 13 παρ. 2 του κ.ν. 2190/1920». 

3. Τροποποιούνται οι παρ. 1, 2, 3 και 10 του άρθρου 
9, ως εξής: 

«1. Η Εταιρεία διοικείται από το Διοικητικό Συμβού¬ 
λιο, το οποίο είναι υπεύθυνο για τη διαμόρφωση της 
στρατηγικής και την πολιτική ανάπτυξη της Εταιρείας. 
Το Διοικητικό Συμβούλιο αποτελείται από τρία (3) έως 
πέντε (5) μέλη, τα οποία διακρίνονται σε εκτελεστικά 
και μη εκτελεστικά. 

2. Όλα τα μέλη του Διοικητικού Συμβουλίου ορίζονται 
με απόφαση της Γενικής Συνέλευσης των μετόχων της 
Εταιρείας. 

3. Η θητεία των μελών του Διοικητικού Συμβουλίου 
είναι πενταετής και μπορεί να ανανεωθεί μια μόνο φορά. 

10. Ως μέλη του πρώτου Διοικητικού Συμβουλίου της 
Εταιρείας ορίζονται οι εξής: 

1. Μαυρόματος Κωνσταντίνος του Αντωνίου, Ηλεκτρο¬ 
λόγος Μηχανικός ΕΜΠ, κάτοχος του αριθ. ΑΜ 179738 
ΑΔΤ, πρόεδρος και διευθύνων σύμβουλος. 

2. Καββαδίας Νικόλαος του Ιωάννη, Ηλεκτρολόγος 
Μηχανικός, κάτοχος του αριθ. ΑΙ 558257 ΑΔΤ, μέλος. 

3. Κιτσάκης Σταύρος του Παντελή, Δικηγόρος, κάτοχος 
του αριθ. ΑΒ 776178 ΑΔΤ, μέλος». 

4. Τροποποιείται η παρ. 1 του άρθρου 16, η οποία πλέ¬ 
ον έχει ως εξής: 

«Στα μέλη του Διοικητικού Συμβουλίου μπορεί να χο¬ 
ρηγηθεί αποζημίωση, ΐο ποσό της οποίας θα ορίζεται 
με απόφαση της Γενικής Συνέλευσης των μετόχων της 
Εταιρείας». 

5. Τροποποιείται το άρθρο 18, το οποίο πλέον έχει ως 
εξής: 

«Η Γενική Συνέλευση των μετόχων της Εταιρείας είναι 
το ανώτατο όργανο της και δικαιούται να αποφασίζει για 
κάθε υπόθεση που αφορά την Εταιρεία. Είναι δε η μόνη 
αρμόδια να αποφασίζει επί θεμάτων που ορίζει ρητά ο 
νόμος».6. Καταργείται η παράγραφος 2 του άρθρου 26 
και το άρθρο 32. 


Άρθρο 

ΔΕΥΤΕΡΟ 

Μετά την έγκριση των ως άνω τροποποιήσεων, το κα¬ 
ταστατικό της Εταιρείας έχει ως εξής: 

«ΚΑΤΑΣΤΑΤΙΚΟ 

Άρθρο 1 
Επωνυμία 

1. Εγκρίνεται το καταστατικό της Ανώνυμης Εταιρείας 
με την επωνυμία «Δημόσια Εταιρεία Συμμετοχών ΑΔΜΗΕ 
Ανώνυμη Εταιρεία» και διακριτικό τίτλο «Δ.Ε.Σ. Α.Δ.Μ.Η.Ε. 
Α.Ε».(εφεξής «Εταιρεία»). 

2. Για τις σχέσεις και συναλλαγές της με το εξωτερικό η 
Εταιρεία θα χρησιμοποιεί την επωνυμία «ΡυόΙίε ΗοΙάίης 
(ΙοιηρΒηγ ΑϋΜΙΕ (ΙΡΤΟ) 5οςίθΐθ Αηοηγιπθ» και τον δια¬ 
κριτικό τίτλο «Ρ.Η.Ο. Α.ϋ.Μ.Ι.Ε. (Ι.Ρ.Τ.Ο.) 5.Α.». 

Άρθρο 2 
Σκοπός 

1. Σκοπός της Εταιρείας είναι η απόκτηση από την Δη¬ 
μόσια Επιχείρηση Ηλεκτρισμού Α.Ε. (εφεξής«ΔΕΗ Α.Ε.») 
μετοχών εκδόσεως της ΑΔΜΗΕ ΑΕ που αντιστοιχούν σε 
ποσοστό τουλάχιστον 25% του μετοχικού της κεφαλαί¬ 
ου, σύμφωνα με την περίπτωση στ' της παραγράφου 1 
του άρθρου 143 του ν. 4389/2016, καθώς και η διαχείρι¬ 
ση των μετοχών αυτών προς εξυπηρέτηση των σκοπών 
και της λειτουργίας της ΑΔΜΗΕ Α.Ε. 

2. Η Εταιρεία προς επίτευξη του σκοπού της μπορεί: 

α) Να συνεργάζεται με οποιοδήποτε φυσικό ή νομικό 

πρόσωπο ημεδαπό ή αλλοδαπό, με οποιοδήποτε τρόπο. 

β) Να προβαίνει σε όλεςτις απαραίτητες ενέργειες για τη 
χρηματοδότηση της απόκτησης της συμμετοχής αυτής, πε- 
ριλαμβανομένης ιδίως της σύναψης συμβάσεων δανείου. 

Άρθρο 3 
Έδρα 

1. Έδρα της Εταιρείας ορίζεται ο Δήμος Αθηναίων. 

2. Η Εταιρεία μπορεί, στο πλαίσιο εκπλήρωσης του 
σκοπού της, να ιδρύει υποκαταστήματα, γραφεία, πρα¬ 
κτορεία ή αντιπροσωπείες και σε άλλες πόλεις της Ελλά¬ 
δας και του εξωτερικού με αποφάσεις του Διοικητικού 
Συμβουλίου.Τους όρους ίδρυσης και λειτουργίας, καθώς 
και την έκταση και τη φύση των εργασιών των υποκατα¬ 
στημάτων, γραφείων, πρακτορείων ή αντιπροσωπειών 
της Εταιρείας καθορίζει με απόφαση του το Διοικητικό 
Συμβούλιο αυτής. 

3. Κάθε διαφορά μεταξύ της Εταιρείας και των μετόχων 
της διέπεται από το Ελληνικό Δίκαιο. 

4. Κάθε διαφορά μεταξύ της Εταιρείας και των μετόχων 
της ή τρίτων υπάγεται αποκλειστικά στην δικαιοδοσία 
των Δικαστηρίων της έδρας της Εταιρείας, ενώπιον των 
οποίων και μόνο ενάγεται αυτή, επιτρεπομένης σε κάθε 
περίπτωση της διαιτησίας. 

Άρθρο 4 
Διάρκεια 

Η διάρκεια της Εταιρείας ορίζεται σε ενενήντα εννέα 
(99) χρόνια από την ημερομηνία δημοσίευσης της πα- 
ρούσης στην Εφημερίδα της Κυβερνήσεως. 




Τεύχος Β'27Ί 9/03.08.2017 

Άρθρο 5 

Μετοχικό Κεφάλαιο 

1. Το αρχικό μετοχικό κεφάλαιο της Εταιρείας, το 
οποίο οριζόταν σε διακόσιες χιλιάδες (200.000) ευρώ 
καλύφθηκε και καταβλήθηκε ολοσχερώς από το Ελ¬ 
ληνικό Δημόσιο με μετρητά εφάπαξ. Για το αρχικό 
μετοχικό κεφάλαιο εκδόθηκε μία μετοχή, ονομαστι¬ 
κή, ονομαστικής αξίας διακοσίων χιλιάδων (200.000) 
ευρώ υπέρ του Ελληνικού Δημοσίου, η οποία είναι 
αμεταβίβαστη. 

2. Στη συνέχεια με την από 1 η Ιουνίου 2017 απόφαση 
της Έκτακτης Γενικής Συνέλευσης των μετόχων της Εται¬ 
ρείας, το μετοχικό κεφάλαιο αυξήθηκε κατά το ποσό 
των διακοσίων ενενήντα πέντε εκατομμυρίων εξακο- 
σίων χιλιάδων (295.600.000) ευρώ, με καταβολή με¬ 
τρητών και με έκδοση χιλίων τετρακοσίων εβδομήντα 
οκτώ (1478) ονομαστικών μετοχών, ονομαστικής αξίας 
διακοσίων χιλιάδων (200.000) ευρώ εκάστης. Μετά την 
εν λόγω αύξηση, το μετοχικό κεφάλαιο της Εταιρείας 
ανέρχεται σε διακόσια ενενήντα πέντε εκατομμύρια 
οκτακόσιες χιλιάδες (295.800.000) ευρώ, διαιρούμενο 
σε χίλιες τετρακόσιες εβδομήντα εννέα (1479) μετοχές, 
ονομαστικής αξίας διακοσίων χιλιάδων (200.000) ευρώ 
έκαστη. 

3. Στη συνέχεια με την από 5η Ιουλίου 2017 απόφα¬ 
ση της Έκτακτης Γενικής Συνέλευσης των μετόχων της 
Εταιρείας το μετοχικό κεφάλαιο αυξήθηκε κατά το ποσό 
του ενός εκατομμυρίου διακοσίων χιλιάδων (1.200.000) 
ευρώ, με καταβολή μετρητών και με έκδοση έξι (6) 
ονομαστικών μετοχών, ονομαστικής αξίας διακοσίων 
χιλιάδων (200.000) ευρώ εκάστης. Μετά την εν λόγω 
αύξηση, το μετοχικό κεφάλαιο της Εταιρείας ανέρχεται 
σε διακόσια ενενήντα επτά εκατομμύρια (297.000.000) 
ευρώ, διαιρούμενο σε χίλιες τετρακόσιες ογδόντα πέντε 
(1.485) μετοχές, ονομαστικής αξίας διακοσίων χιλιάδων 
(200.000) ευρώ έκαστη. 

4. Το Δημόσιο για την άσκηση των μετοχικών δικαιω¬ 
μάτων του εκπροσωπείται από τον Υπουργό Περιβάλλο¬ 
ντος και Ενέργειας ή το νόμιμο εκπρόσωπό του. 

Άρθρο 6 

Αύξηση Μετοχικού Κεφαλαίου 

Η Γενική Συνέλευση έχει το δικαίωμα με απόφασή της 
να αυξάνει το μετοχικό κεφάλαιο, ολικά ή μερικά με την 
έκδοση νέων μετοχών, σύμφωνα με τις προϋποθέσεις 
του άρθρου 13 παρ. 2 του κ.ν. 2190/1920. 

Η απόφαση της Γενικής Συνέλευσης της Εταιρείας για 
αύξηση του Μετοχικού Κεφαλαίου πρέπει να αναφέρει 
τουλάχιστον το ποσό της αύξησης του κεφαλαίου, τον 
τρόπο κάλυψής του, τον αριθμό και το είδος των μετοχών 
που θα εκδοθούν, την ονομαστική αξία και την προθε¬ 
σμία κάλυψης. 

3. Η προθεσμία καταβολής της αύξησης του κεφαλαίου 
δεν μπορεί να ορισθεί μικρότερη των (3) μηνών και μεγα¬ 
λύτερη του (1) έτους από την ημέρα λήψηςτης σχετικής 
απόφασης της Γενικής Συνέλευσης. 


4. Η καταβολή των μετρητών νια κάλυψη του αρχι¬ 
κού Μετοχικού Κεφαλαίου ή των τυχόν αυξήσεων αυτού, 
πραγματοποιείται υποχρεωτικά με κατάθεση σε ειδικό 
λογαριασμό επ' ονόματι της Εταιρίας που τηρείται σε 
οποιαδήποτε τράπεζα. 

5. Το Διοικητικό Συμβούλιο της Εταιρείας μέσα στο 
πρώτο δίμηνο από τη συγκρότηση του υποχρεούται να 
συνέλθει σε ειδική συνεδρίαση για την πιστοποίηση της 
καταβολής ή μη της πρώτης ετήσιας δόσης, σύμφωνα 
με το άρθρο 5 του παρόντος. 

6. Σε κάθε περίπτωση αύξησης του Μετοχικού Κε¬ 
φαλαίου η παραπάνω πιστοποίηση της καταβολής ή 
μη αυτού από το Διοικητικά Συμβούλιο πρέπει να γί¬ 
νει εντός προθεσμίας ενός (1) μηνάς από τη λήξη της 
ορισθείσας προθεσμίας καταβολής του ποσού της αύ¬ 
ξησης. 

7. Μέσα σε είκοσι (20) ημέρες από τη λήξη της προ¬ 
θεσμίας των παραγράφων 6 και 7, η Εταιρεία υποχρε- 
ούται να υποβάλει στην αρμόδια διοικητική αρχή που 
προβλέπεται στο άρθρο 20 παρ. 7 του κ.ν. 2190/1920 
αντίγραφο του σχετικού πρακτικού συνεδρίασης του 
Διοικητικού Συμβουλίου. 

Άρθρο 7 

Αοιπά έσοδα- 

Ενεχύραση φορολογικών απαιτήσεων 

1. Η Εταιρεία ορίζεται ως ο νόμιμος εκδοχέας των φο¬ 
ρολογικών απαιτήσεων του Ελληνικού Δημοσίου έναντι 
της ΔΕΗ ΑΕ και της ΑΔΜΗΕ ΑΕ, που προκύπτουν από την 
εκτέλεση του Σχεδίου Διαχωρισμού έως του ποσού που 
απαιτείται για την απόκτηση του 25% του Μετοχικού 
Κεφαλαίου της ΑΔΜΗΕ ΑΕ. Τέτοιες φορολογικές απαι¬ 
τήσεις αποτελούν ιδίως οι απαιτήσεις φόρου υπεραξίας 
από την πώληση των μετοχών της ΑΔΜΗΕ ΑΕ, καθώς και 
οι απαιτήσεις από την κεφαλαιοποίηση αποθεματικών 
της ΑΔΜΗΕ ΑΕ. 

2. Τις ανωτέρω απαιτήσεις δύναται η Εταιρεία να ενε¬ 
χυριάζει αποκλειστικά προς ασφάλεια τυχόν χρηματο¬ 
δότησης που λαμβάνει προς το σκοπό εξόφλησης του 
τιμήματος νια την απόκτηση των μετοχών της ΑΔΜΗΕ ΑΕ 
από την ΔΕΗ ΑΕ ή να τις συμψηφίζει με το οφειλόμενο 
τίμημα από την πώληση των μετοχών. 

3. Τυχόν υπερβάλλον ποσό χρησιμοποιείται για την 
αποπληρωμή ληξυτρόθεσμων χρεών του Ελληνικού Δη¬ 
μοσίου προς τη ΔΕΗ ΑΕ. Τυχόν ελλείπον ποσό συμπλη¬ 
ρώνεται από τα διανεμόμενα μερίσματα της ΑΔΜΗΕ ΑΕ 
που αναλογούν στο Ελληνικό Δημόσιο. 

Άρθρο 8 

Μετοχές 

1. Οι μετοχές της Εταιρείας είναι ονομαστικές. 

2. Οι μετοχές μπορούν να εκδοθούν σε τίτλους που 
αντιπροσωπεύουν μία ή περισσότερες μετοχές, κατά 
την κρίση του Διοικητικού Συμβουλίου. Οι τίτλοι των 
μετοχών είναι αριθμημένοι και φέρουν αύξοντα αριθμό, 

καθώς και τα στοιχεία που ορίζονται από το νόμο, τη 
χρονολογία έκδοσης, τη σφραγίδα της Εταιρείας και την 
υπογραφή του Προέδρου του Διοικητικού Συμβουλίου ή 
του Αντιπροέδρου ή του οριζόμενου αναπληρωτή εκά- 
στου των προηγουμένων και ενός εξουσιοδοτημένου 
μέλους του Διοικητικού Συμβουλίου. Τα σχετικά με την 
έκδοση και τον τύπο των μετοχών ρυθμίζονται από το 
Διοικητικό Συμβούλιο. 

3. Μέχρι την έκδοση των οριστικών τίτλων των με¬ 
τοχών, δύνανται να εκδοθούν από την Εταιρεία και να 
παραδοθούν στους μετόχους προσωρινοί τίτλοι, οι 
οποίοι μεταγενέστερα ανταλλάσσονται με οριστικούς 
και φέρουν όλα τα στοιχεία τους, εκτός από τις μερισμα¬ 
ταποδείξεις. 

4. Ο μέτοχος ασκεί τα σχετικά με την διοίκηση της 
Εταιρείας δικαιώματα του μόνο με τη συμμετοχή του 
στη Γενική Συνέλευση. 

Άρθρο 9 

Σύνθεση και θητεία του Διοικητικού Συμβουλίου 

1. Η Εταιρεία διοικείται από το Διοικητικό Συμβού¬ 
λιο, το οποίο είναι υπεύθυνο για τη διαμόρφωση της 
στρατηγικής και την πολιτική ανάπτυξη της Εταιρείας. 
Το Διοικητικό Συμβούλιο αποτελείται από τρία (3) έως 
πέντε (5) μέλη, τα οποία διακρίνονται σε εκτελεστικά 
και μη εκτελεστικά. 

2. Όλα τα μέλη του Διοικητικού Συμβουλίου ορίζονται 
με απόφαση της Γενικής Συνέλευσης των μετόχων της 
Εταιρείας. 

3. Η θητεία των μελών του Διοικητικού Συμβουλίου 
είναι πενταετής και μπορεί να ανανεωθεί μια μόνο φορά. 

4. Ο για οποιαδήποτε αιτία, μη διορισμός ή μη έγκαι¬ 
ρη αναπλήρωση οποιουδήποτε μέλουςτου Διοικητικού 
Συμβουλίου δεν παρακωλύει τη συγκρότηση και λει¬ 
τουργία του χωρίς το μέλος αυτό, εφόσον τα λοιπά μέλη 
αρκούν για το σχηματισμό απαρτίας. Σε κάθε περίπτωση, 
τα απομένοντα μέλη του διοικητικού συμβουλίου, ανε¬ 
ξάρτητα από τον αριθμό τους, μπορούν να προβούν σε 
σύγκληση γενικής συνέλευσης με αποκλειστικό σκοπό 
να ζητήσουν από το μέτοχο το διορισμό νέου διοικητι¬ 
κού συμβουλίου. 

5. Τα μέλη του Διοικητικού Συμβουλίου εκπίπτουν αυ¬ 
τοδικαίως από τη θέση τους αν εκδοθεί σε βάρος τους 
αμετάκλητη καταδικαστική απόφαση για αδίκημα που 
συνεπάγεται κώλυμα διορισμού σε θέση δημόσιου υπαλ¬ 
λήλου ή έκπτωση δημόσιου υπαλλήλου, σύμφωνα με τις 
διατάξεις του Υπαλληλικού Κώδικα. 

6. Τα μέλη του Διοικητικού Συμβουλίου αναπληρώ¬ 
νονται εάν παραιτηθούν ή εκλείψουν για οποιονδήποτε 
λόγο και μπορούν να ανακληθούν με την ίδια διαδικασία 
που ορίστηκαν. 

7. Σε περίπτωση που για οποιοδήποτε λόγο εκλείψει 
ο Διευθύνων Σύμβουλος, χρέη Διευθύνοντος Συμβού¬ 
λου εκτελεί προσωρινά ο Πρόεδρος του Διοικητικού 
Συμβουλίου ή, αν συμπίπτουν οι ιδιότητες του Προέ¬ 
δρου του Διοικητικού Συμβουλίου και του Διευθύνοντος 


Συμβούλου στο ίδιο πρόσωπο, ο Αντιπρόεδρος του Δι¬ 
οικητικού Συμβουλίου ή μέλοςτου Διοικητικού Συμβου¬ 
λίου που ορίζεται με απόφασή του, μέχρι την επιλογή ή 
τον διορισμό νέου Διευθύνοντος Συμβούλου, σύμφωνα 
με τα οριζόμενα στην παράγραφο 2. 

8. Σε περίπτωση που για οποιοδήποτε λόγο εκλείψει ο 
Πρόεδρος του Διοικητικού Συμβουλίου, χρέη Προέδρου 
εκτελεί προσωρινά ο Αντιπρόεδρος της Εταιρείας ή ο 
Διευθύνων Σύμβουλος, αν δεν συμπίπτουν οι ιδιότητες 
του Προέδρου του Διοικητικού Συμβουλίου και του Δι- 
ευθύνοντος Συμβούλου στο ίδιο πρόσωπο. 

Αν εκλείψουν τόσο ο Πρόεδρος όσο και ο Διευθύνων 
Σύμβουλος και δεν έχει εκλεγεί Αντιπρόεδρος του Διοι¬ 
κητικού Συμβουλίου, τον Πρόεδρο αναπληρώνει άλλο 
μέλος του Διοικητικού Συμβουλίου που εξουσιοδοτείται 
από αυτό. 

9. Η ιδιότητα του μέλους του Διοικητικού Συμβουλίου 
είναι ασυμβίβαστη με εκείνη του εταίρου, μετόχου, μέ¬ 
λους διοικητικού συμβουλίου, διαχειριστή, υπαλλήλου, 
τεχνικού ή άλλου συμβούλου ή μελετητή σε επιχείρηση, 
ελληνική ή αλλοδαπή, η οποία αναπτύσσει δραστηριό¬ 
τητα στον τομέα της παραγωγής ή/και διανομής ηλε¬ 
κτρικής ενέργειας. Όσα μέλη παραβαίνουν τις διατάξεις 
του προηγούμενου εδαφίου εκπίπτουν αυτοδικαίως της 
ιδιότητας του μέλους και περί αυτού εκδίδεται σχετική 
διαπιστωτική απόφαση του Υπουργού Περιβάλλοντος 
και Ενέργειας. Επίσης, τα μέλη αυτά υποχρεούνται να 
επιστρέφουν στην Εταιρεία το σύνολο των αποδοχών 
και αποζημιώσεων που εισέπραξαν κατά τη διάρκεια 
της θητείας τους. 

10. Ως μέλη του πρώτου Διοικητικού Συμβουλίου της 
Εταιρείας ορίζονται οι εξής: 

1. Μαυρόματος Κωνσταντίνος του Αντωνίου, Ηλεκτρο¬ 
λόγος Μηχανικός ΕΜΠ, κάτοχος του αριθ. ΑΜ 179738 
ΑΔΤ, πρόεδρος και διευθύνων σύμβουλος. 

2. Καββαδίας Νικόλαος του Ιωάννη, Ηλεκτρολόγος 
Μηχανικός, κάτοχος του αριθ. ΑΙ 558257 ΑΔΤ, μέλος. 

3. Κιτσάκης Σταύρος του Παντελή, Δικηγόρος, κάτοχος 
του αριθ. ΑΒ 776178 ΑΔΤ, μέλος. 

Άρθρο 10 

Συγκρότηση Διοικητικού Συμβουλίου 

Το Διοικητικό Συμβούλιο συγκροτείται σε σώμα αφού 
διοριστούν ο Πρόεδρος, Αντιπρόεδρος και ο Διευθύνων 
Σύμβουλος σύμφωνα με το παραπάνω άρθρο και ανα¬ 
θέτει τυχόν αρμοδιότητες στα μέλη του. 

Άρθρο 11 

Σύγκληση του Διοικητικού Συμβουλίου 

1 .Το Διοικητικό Συμβούλιο συνέρχεται και συνεδριάζει 
στην έδρα της Εταιρείας. 

2. Επιτρέπεται η συνεδρίαση σε άλλο τόπο εκτός της 
έδραςτης Εταιρείας.Το Διοικητικό Συμβούλιο μπορεί να 
συνεδριάζει και με τηλεδιάσκεψη. 

3. Το Διοικητικό Συμβούλιο συγκαλείται εγγράφως 
από τον Πρόεδρό του, με πρόσκληση που γνωστο¬ 
ποιείται στα μέλη του δύο (2) τουλάχιστον εργάσιμες 

ημέρες πριν από τη συνεδρίαση, επιτρεπομένης και της 
τηλεομοιοτυπίας (Γβχ) και του ηλεκτρονικού ταχυδρο¬ 
μείου (θ-ιτιθΜ). Στην πρόσκληση πρέπει απαραίτητα να 
αναγράφονται με σαφήνεια τα θέματα της ημερήσιας 
διάταξης, διαφορετικά η λήψη αποφάσεων επιτρέπεται 
μόνο εφόσον παρίστανται ή εκπροσωπούνται όλα τα 
μέλη του. 

4. Τη σύγκληση του Διοικητικού Συμβουλίου μπορεί 
να ζητήσουν δύο (2) από τα μέλη του, με αίτησή τους 
προς τον Πρόεδρο αυτού, ο οποίος υποχρεούται να συ- 
γκαλέσει το Διοικητικό Συμβούλιο μέσα σε προθεσμία 
δέκα (10) ημερών από την υποβολή της αίτησης. Στην 
αίτησή τους τα μέλη πρέπει, με ποινή απαραδέκτου, να 
αναφέρουν με σαφήνεια και τα προτεινόμενα θέματα 
της ημερήσιας διάταξης. Σε περίπτωση άρνησης του 
Προέδρου να συγκαλέσει το Διοικητικό Συμβούλιο μέσα 
στην παραπάνω προθεσμία ή εκπρόθεσμης σύγκλησής 
του, επιτρέπεται στα μέλη που ζήτησαν τη σύγκληση να 
συγκαλέσουν αυτά το Διοικητικό Συμβούλιο μέσα σε 
προθεσμία πέντε (5) ημερών από την λήξη του δεκαη¬ 
μέρου, με γνωστοποίηση της σχετικής πρόσκλησης στα 
λοιπά μέλη του Διοικητικού Συμβουλίου. 

Άρθρο 12 

Αντιπροσώπευση μελών - Απαρτία - Πλειοψηφία 

Ι.Το Διοικητικό Συμβούλιο βρίσκεται σε απαρτία και 
συνεδριάζει έγκυρα, όταν παρίστανται σε αυτό το ήμισυ 
πλέον ενός των μελών, ουδέποτε όμως ο αριθμός των 
παρόντων μπορεί να είναι μικρότερος από τρεις (3). Για 
την εξεύρεση του αριθμού της απαρτίας, παραλείπεται 
τυχόν κλάσμα που προκύπτει. 

2. Μέλος που απουσιάζει μπορεί να εκπροσωπείται 
σε μία ή περισσότερες συνεδριάσεις από άλλο μέλος, 
διοριζόμενο από τον απουσιάζοντα με επιστολή ή τη¬ 
λεομοιοτυπία (Γβχ) ή ηλεκτρονικό ταχυδρομείο (θ-ιηθίΙ). 
Κάθε μέλος μπορεί να εκπροσωπεί ένα μόνο μέλος που 
απουσιάζει. 

3. Οι αποφάσεις του Διοικητικού Συμβουλίου λαμβά- 
νονται με απόλυτη πλειοψηφία των παρισταμένων και 
εκπροσωπουμένων μελών, εκτός από τις περιπτώσεις 
για τις οποίες προβλέπεται από το νόμο αυξημένη πλει¬ 
οψηφία. 

Άρθρο 13 

Πρακτικά Διοικητικού Συμβουλίου 

1. Οι συζητήσεις και αποφάσεις του Διοικητικού Συμ¬ 
βουλίου καταχωρούνται περιληπτικά σε ειδικό βιβλίο, 
που μπορεί να τηρείται και κατά το μηχανογραφικό 
σύστημα. Ύστερα από αίτηση μέλους του Διοικητικού 
Συμβουλίου, ο Πρόεδρος υποχρεούται να καταχωρεί στα 
πρακτικά ακριβή περίληψη της γνώμης του. Στα πρακτι¬ 
κά καταχωρείται επίσης κατάλογος των παρισταμένων 
ή εκπροσωπουμένων κατά τη συνεδρίαση μελών του 
Διοικητικού Συμβουλίου. 

2. Αντίγραφα και αποσπάσματα των πρακτικών του Δι¬ 
οικητικού Συμβουλίου επικυρώνονται από τον Πρόεδρο, 


τον νόμιμο αναπληρωτή του ή οποιοδήποτε πρόσωπο, 
στο οποίο έχει μεταβιβασθεί η σχετική αρμοδιότητα. 

Άρθρο 14 

Αρμοδιότητες Διοικητικού Συμβουλίου 
1 .Το Διοικητικό Συμβούλιο διαμορφώνει, κατά κύριο 
λόγο, τη στρατηγική και την πολιτική ανάπτυξης της 
Εταιρείας, ενώ έχει τη διοίκηση (διαχείριση και διάθε¬ 
ση) της εταιρικής περιουσίας και την εκπροσώπηση 
της Εταιρείας. Αποφασίζει για όλα γενικά τα ζητήμα¬ 
τα που αφορούν την Εταιρεία μέσα στο πλαίσιο του 
εταιρικού σκοπού, με εξαίρεση εκείνα που σύμφωνα 
με την κείμενη νομοθεσία ή το καταστατικό ανήκουν 
στην αποκλειστική αρμοδιότητα της Γενικής Συνέλευ¬ 
σης των μετόχων. 

2. Ειδικότερα, το Διοικητικό Συμβούλιο ασκεί, ιδίως, 
τις ακόλουθες αρμοδιότητες: 

α) Εκπροσωπεί την Εταιρεία δικαστικά και εξώδικα 
ενώπιον κάθε δικαστηρίου και κάθε δημόσιας ή άλλης 
αρχής και κάθε τρίτου. 

β) Ασκεί κάθε ένδικο βοήθημα και ένδικο μέσο, ενεργεί 
κατασχέσεις, εγγραφές προσημειώσεων και υποθηκών, 
συναινεί σε άρση τούτων, παραιτείται από ένδικα βοη¬ 
θήματα και ένδικα μέσα, συμβιβάζεται, καταργεί δίκες 
και συνομολογεί διαιτησίες. 

γ) Αποκτά, συνιστά ή μεταβιβάζει εμπράγματα δικαι¬ 
ώματα επί κινητών και ακινήτων ως και εν γένει ενοχικά 
δικαιώματα, αποδέχεται υποχρεώσεις, συνάπτει πάσης 
φύσης συμβάσεις, συμμετέχει σε δημόσιους διαγωνι¬ 
σμούς, σε μειοδοτικές ή πλειοδοτικές δημοπρασίες. 

δ) Διορίζει, τοποθετεί και παύει υπαλλήλους της Εται¬ 
ρείας, καθορίζει τις απολαβές και μισθούς αυτών και, εν 
γένει, παρέχει κάθε γενική και ειδική πληρεξουσιότητα 
εκ μέρους της Εταιρείας, και ανακαλεί αυτή. 

ε) Εκδίδει, αποδέχεται και υπογράφει ή εγγυάται ή 
οπισθογραφεί γραμμάτια εις διαταγή, συναλλαγματικές, 
επιταγές, όπως και κάθε τίτλο εις διαταγή, στο πλαίσιο 
της εκπλήρωσης του εταιρικού σκοπού, 
στ) Προσδιορίζει τις δαπάνες εν γένει. 
ζ) Ελέγχει τα βιβλία και το Ταμείο της Εταιρείας, κα¬ 
ταρτίζει τις ετήσιες οικονομικές καταστάσεις, προτείνει 
τις ενεργητέες αποσβέσεις επί των εγκαταστάσεων και 
επισφαλών απαιτήσεων και προτείνει τα διανεμητέα με¬ 
ρίσματα και κέρδη. 

η) Κανονίζει τα της εσωτερικής λειτουργίας της Εται¬ 
ρείας εκδίδοντας τους σχετικούς κανονισμούς και εν 
γένει επιχειρεί κάθε πράξη διοίκησης της Εταιρείας και 
διαχείρισης της περιουσίας αυτής και ασκεί κάθε εξουσία 
διαχείρισης των εταιρικών συμφερόντων, και προβαίνει 
σε κάθε ενέργεια για την εκπλήρωση του επιδιωκόμενου 
σκοπού της Εταιρείας. 

θ) Καταρτίζει και υποβάλλει στην ετήσια τακτική Γε¬ 
νική Συνέλευση ετήσια Έκθεση Διαχείρισης η οποία 
περιλαμβάνει, τουλάχιστον, την πραγματική εικόνα της 
εξέλιξης και των επιδόσεων των δραστηριοτήτων της 
εταιρείας και της θέσης της, καθώς και την περιγραφή 

των κυριότερων κινδύνων και αβεβαιοτήτων που αντι¬ 
μετωπίζει, κατά τα οριζόμενα στο άρθρο 43» του κ.ν. 
2190/1920. 

3. Η Εταιρεία αναλαμβάνει υποχρεώσεις και δεσμεύ¬ 
σεις με τις υπογραφές των εξουσιοδοτημένων από το 
Διοικητικό Συμβούλιο προσώπων, μελών ή όχι του Διοι¬ 
κητικού Συμβουλίου, κάτω από την εταιρική επωνυμία. 

4. Το Διοικητικό Συμβούλιο μπορεί να αναθέτει, κα¬ 
τόπιν σχετικής απόφασης του, εγγράφως την άσκηση 
αποκλειστικά ορισμένων ή όλων των εξουσιών και αρμο¬ 
διοτήτων του (εκτός από αυτές που απαιτούν συλλογική 
ενέργεια), καθώς και την εκπροσώπηση της Εταιρείας, σε 
ένα ή περισσότερα φυσικά ή νομικά πρόσωπα, μέλη του 
ή όχι, με καθορισμό συγχρόνως και της έκτασης αυτής 
της ανάθεσης. 

Άρθρο 15 

Αρμοδιότητες Προέδρου, Αντιπροέδρου 

και Διευθύνοντος Συμβούλου 

1 .Το Διοικητικό Συμβούλιο αμέσως μετά τον διορισμό 
του συνέρχεται και συγκροτείται σε Σώμα. Οι ιδιότητες 
του Πρόεδρου του Διοικητικού Συμβουλίου και του 
Διευθύνοντος Σύμβουλου της Εταιρείας, μπορούν να 
συμπίπτουν στο ίδιο πρόσωπο. Η εταιρεία στις σχέσεις 
της με τις Αρχές και τους τρίτους, καθώς και ενώπιον 
των δικαστηρίων, εκπροσωπείται από τον Πρόεδρο του 
Διοικητικού Συμβουλίου. 

2. Ο Πρόεδρος συγκαλεί το Διοικητικό Συμβούλιο, 
προεδρεύει στις συνεδριάσεις του, διευθύνει τις συζη¬ 
τήσεις και θέτει τα θέματα σε ψηφοφορία. 

Επίσης, ο Πρόεδρος παρακολουθεί την εφαρμογή των 
αποφάσεων του Διοικητικού Συμβουλίου. Σε περίπτωση 
απουσίας του αναπληρώνεται από τον Αντιπρόεδρο. 

3. Ο Διευθύνων Σύμβουλος είναι το ανώτατο εκτελε¬ 
στικό όργανο της Εταιρείας. 

Ο Διευθύνων Σύμβουλος έχει τις παρακάτω καταστα¬ 
τικές αρμοδιότητες, καθώς και όσες άλλες του αναθέτει 
εκάστοτε το Διοικητικό Συμβούλιο: 

α) Προΐσταται όλων των υπηρεσιών της Εταιρείας, 
διευθύνει το έργο τους, λαμβάνει τις αναγκαίες αποφά¬ 
σεις μέσα στο πλαίσιο των διατάξεων που διέπουν τη 
λειτουργία της Εταιρείας. 

β) Υποβάλλει στο Διοικητικό Συμβούλιο της Εταιρείας 
τις προτάσεις και εισηγήσεις που απαιτούνται για την 
υλοποίηση του σκοπού της Εταιρείας. 

γ) Αποφασίζει την κατάρτιση συμβάσεων αντικειμένου 
μέχρι ποσού που ορίζεται εκάστοτε με απόφαση του 
Διοικητικού Συμβουλίου. 

Άρθρο 16 

Αποζημίωση Μελών του Διοικητικού Συμβουλίου 

1. Στα μέλη του Διοικητικού Συμβουλίου μπορεί να 
χορηγηθεί αποζημίωση, το ποσό της οποίας θα ορίζεται 
με απόφαση της Γενικής Συνέλευσης των μετόχων της 
Εταιρείας. 

2. Οποιαδήποτε παροχή πίστωσης (δάνεια, εγγυή¬ 
σεις, κ.λπ.) από την Εταιρεία σε μέλη του Διοικητικού 


Συμβουλίου, σε Γενικούς Διευθυντές ή Διευθυντέςτης ή 
και σε συζύγους ή άλλους συγγενείς τους μέχρι τρίτου 
βαθμού εξ αίματος ή εξ αγχιστείας, απαγορεύεται απολύ¬ 
τως και είναι άκυρη. Για οποιαδήποτε άλλη σύμβαση με¬ 
ταξύ της Εταιρείας και των προσώπων αυτών, απαιτείται 
προηγούμενη ειδική άδεια της Γενικής Συνέλευσης των 
μετόχων. Αυτό ισχύει και για τις συμβάσεις εργασίας ή 
εντολής, καθώς και για κάθε τροποποίησή τους. Η έγκρι¬ 
ση δεν παρέχεται αν στην απόφαση αντιτάχθηκαν μέτο¬ 
χοι εκπροσωπούντες τουλάχιστον το ένα τρίτο (1/3) του 
στη Γενική Συνέλευση των μετόχων εκπροσωπουμένου 
Μετοχικού Κεφαλαίου, με την επιφύλαξη του άρθρου 
23α του κ.ν. 2190/1920, όπως ισχύει. 

3. Δάνεια της Εταιρείας σε τρίτους, καθώς και η πα¬ 
ροχή πιστώσεων σε αυτούς με οποιοδήποτε τρόπο ή η 
παροχή εγγυήσεων υπέρ αυτών με σκοπό την απόκτηση 
από αυτούς μετοχών της Εταιρείας, απαγορεύονται απο¬ 
λύτως και είναι άκυρα, σύμφωνα με το άρθρο 23α του 
κ.ν. 2190/1920, όπως εκάστοτε ισχύει. 

Άρθρο 17 

Απαγόρευση Ανταγωνισμού 

1. Απαγορεύεται στα μέλη του Διοικητικού Συμβου¬ 
λίου, στα διευθυντικά στελέχη της εταιρείας και στο εν 
γένει προσωπικό της να ενεργούν για δικό τους λογαρια¬ 
σμό ή για λογαριασμό τρίτων, πράξεις που υπάγονται σε 
ένα από τους σκοπούς που επιδιώκει η Εταιρεία και να 
μετέχουν ως εταίροι ή με οποιαδήποτε άλλη σχέση σε 
εταιρεία οποιοσδήποτε μορφής με συναφείς σκοπούς. 
Από τις ανωτέρω απαγορεύσεις εξαιρούνται οι θυγατρι¬ 
κές εταιρείες της Εταιρείας. Σε περίπτωση παράβασης 
της παραπάνω διάταξης, η Εταιρεία έχει δικαίωμα για 
αποζημίωση, σύμφωνα με το άρθρο 23 παράγραφοι 2 
και 3 του κ.ν. 2190/1920, όπως ισχύει. 

2. Τα μέλη του Διοικητικού Συμβουλίου και το προ¬ 
σωπικό της Εταιρείας υποχρεούνται να τηρούν απόλυτη 
εχεμύθεια για εμπιστευτικά θέματα της Εταιρείας, των 
οποίων έλαβαν γνώση λόγω της ιδιότητας ή κατά την 
άσκηση των καθηκόντων τους στην Εταιρεία. Σε περί¬ 
πτωση παράβασης των υποχρεώσεων αυτών, η Εταιρεία 
έχει δικαίωμα για αποζημίωση σύμφωνα με το άρθρο 23 
παρ. 2 και 3 του κ.ν. 2190/1920, επιφυλασσομένης και 
της εφαρμογής της Νομοθεσίας περί προστασίας του 
εμπορικού και βιομηχανικού απορρήτου. 

3. Τα μέλη του Διοικητικού Συμβουλίου ευθύνονται 
έναντι της Εταιρείας κατά την άσκηση των καθηκόντων 
τους, σύμφωνα με τις διατάξεις των άρθρων 22α και 22β 
του κ.ν. 2190/1920. 

Άρθρο 18 

Αρμοδιότητες Γενικής Συνέλευσης 

Η Γενική Συνέλευση των μετόχων της Εταιρείας είναι 
το ανώτατο όργανό της και δικαιούται να αποφασίζει 
για κάθε υπόθεση που αφορά την Εταιρεία. Είναι δε η 
μόνη αρμόδια να αποφασίζει επί θεμάτων που ορίζει 
ρητά ο νόμος. 




Τεύχος Β'27Ί 9/03.08.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


27993 


Άρθρο 19 

Σύγκληση Γενικής Συνέλευσης - Πρόσκληση 

1. Η Γενική Συνέλευση συγκαλείται από το Διοικητικό 
Συμβούλιο και συνέρχεται τακτικά στην έδρα της Εται¬ 
ρείας, τουλάχιστον μία φορά το χρόνο, μέσα στο πρώτο 
εξάμηνο από τη λήξη κάθε εταιρικής χρήσης. 

2. Το Διοικητικό Συμβούλιο μπορεί να συγκαλεί εκτά¬ 
κτως τη Γενική Συνέλευση όταν το κρίνει σκόπιμο. 

3. Η Γενική Συνέλευση, με εξαίρεση τις επαναληπτικές 
Συνελεύσεις και εκείνες που εξομοιώνονται μ' αυτές, πρέ¬ 
πει να καλείται είκοσι (20) τουλάχιστον ημέρες πριν από 
την οριζόμενη ημέρα για τη συνεδρίασή της, συνυπολο¬ 
γισμένων και των μη εργασίμων ημερών. Η πρόσκληση 
δημοσιοποιείται σύμφωνα με όσα εκάστοτε ορίζονται 
στην κείμενη σχετική νομοθεσία. Η ημέρα δημοσίευσης 
της πρόσκλησης της Γενικής Συνέλευσης και η ημέρα της 
συνεδρίασής της δεν υπολογίζονται. 

4. Στην πρόσκληση σε Γενική Συνέλευση αναφέρονται 
με σαφήνεια η χρονολογία, η ημέρα, η ώρα και ο ακρι¬ 
βής τόπος, όπου θα συνέλθει η Συνέλευση, καθώς και τα 
θέματα της ημερήσιας διάταξης. 

5. Η πρόσκληση είναι δυνατόν να αποστέλλεται και 
μέσω ηλεκτρονικού ταχυδρομείου (θ-ιγίβιΙ) υπό την προ¬ 
ϋπόθεση ότι αποδεικνύεται η αποστολή και λήψη αυτής. 

Άρθρο 20 

Πρόεδρος - Γραμματέας Γενικής Συνέλευσης 

1. Στη Γενική Συνέλευση προεδρεύει προσωρινά ο 
Πρόεδρος του Διοικητικού Συμβουλίου ή, σε περίπτωση 
κωλύματος ή απουσίας του, ο αναπληρωτής του. Χρέη 
Γραμματέα εκτελεί προσωρινά πρόσωπο από τους πα- 
ρόντες που ορίζεται από τον Πρόεδρο. 

2. Αφού εγκριθεί ο κατάλογος των μετόχων που έχουν 
δικαίωμα ψήφου, η Συνέλευση προχωρεί στην εκλογή 
του Προέδρου και του Γραμματέα της, ο οποίος εκτελεί 
και χρέη ψηφοσυλλέκτη. 

Άρθρο 21 

Απλή Απαρτία και Πλειοψηφία 

Γενικής Συνέλευσης των Μετόχων 

1. Η Γενική Συνέλευση των μετόχων βρίσκεται σε 
απαρτία και συνεδριάζει εγκύρως επί των θεμάτων 
της ημερήσιας διάταξης, όταν εκπροσωπείται σ' αυτή 
τουλάχιστον το ένα πέμπτο (1/5) του καταβεβλημένου 
Μετοχικού Κεφαλαίου. 

2. Εάν δεν συντελεστεί τέτοια απαρτία στην πρώτη 
συνεδρίαση, συνέρχεται επαναληπτική Συνέλευση μέσα 
σε είκοσι (20) ημέρες από την ημερομηνία της συνεδρία¬ 
σης που ματαιώθηκε, με πρόσκληση των μετόχων δέκα 
(10) ημέρες τουλάχιστον πριν από την επαναληπτική 
Συνέλευση. Η επαναληπτική Συνέλευση βρίσκεται σε 
απαρτία και συνεδριάζει έγκυρα επί των θεμάτων της 
αρχικής ημερήσιας διάταξης οποιοδήποτε και αν είναι 
το ποσοστό του καταβεβλημένου Μετοχικού Κεφαλαίου 
που εκπροσωπείται σ' αυτή. 


3. Οι αποφάσεις της Γενικής Συνέλευσης των μετόχων 
λαμβάνονται με απόλυτη πλειοψηφία των ψήφων που 
εκπροσωπούνται στη Συνέλευση. 

Άρθρο 22 

Εξαιρετική Απαρτία και Πλειοψηφία 

Γενικής Συνέλευσης των Μετόχων 

1. Εξαιρετικά, η Γενική Συνέλευση των μετόχων βρί¬ 
σκεται σε απαρτία και συνεδριάζει έγκυρα για συζήτη¬ 
ση των θεμάτων της ημερήσιας διάταξης, αν εκπροσω¬ 
πούνται σ' αυτή τα δύο τρίτα (2/3) του καταβεβλημένου 
Μετοχικού Κεφαλαίου, όταν πρόκειται για αποφάσεις 
που αφορούν: α) στη μεταβολή του αντικειμένου 
της Εταιρείας, εφόσον τούτο προβλέπεται στο νόμο, 
β) στην επαύξηση των υποχρεώσεων των μετόχων, 
γ) στην αύξηση του Μετοχικού Κεφαλαίου, μη προβλε- 
πόμενη από το άρθρο 6 παραγρ. 1 του καταστατικού 
ή επιβαλλόμενη από διατάξεις νόμων ή πραγματο¬ 
ποιούμενη με κεφαλαιοποίηση αποθεματικών, δ) στη 
μείωση του Μετοχικού Κεφαλαίου, ε) στον περιορισμό 
ή αποκλεισμό του δικαιώματος προτίμησης των μετό¬ 
χων στη συμμετοχή της αύξησης Μετοχικού Κεφαλαίου 
ή στην έκδοση μετατρέψιμου ομολογιακού δανείου, 
στ) στη μεταβολή του τρόπου διάθεσης των κερδών, 
ζ) στην συγχώνευση, διάσπαση, μετατροπή, αναβίω¬ 
ση, παράταση της διάρκειας ή διάλυση της Εταιρείας, 
η) στην παροχή ή ανανέωση εξουσίας προς το Διοικη¬ 
τικό Συμβούλιο για αύξηση του Μετοχικού Κεφαλαίου 
ή έκδοση ομολογιακού δανείου, θ) στην έγκριση του 
ετήσιου σχεδίου χρηματοδότησης ή ισοδύναμου μέσου 
της Εταιρείας και στον καθορισμό συνολικών ορίων 
για τα επίπεδα της χρέωσής του, κατά την έννοια του 
άρθρου 7 παρ. 9 περ. γ του ν. 3428/2005. ι) σε κάθε 
άλλη περίπτωση που ο νόμος ή το παρόν καταστατικό 
προβλέπει εξαιρετική απαρτία. 

2. Αν δεν συντελεστεί η απαρτία της προηγούμενης 
παραγράφου στην πρώτη συνεδρίαση, μέσα σε είκοσι 
(20) ημέρες από τη συνεδρίαση αυτή και ύστερα από 
πρόσκληση πριν από δέκα (10) τουλάχιστον ημέρες, 
συνέρχεται πρώτη επαναληπτική Συνέλευση, που βρί¬ 
σκεται σε απαρτία και συνεδριάζει έγκυρα επί των θε¬ 
μάτων της αρχικής ημερήσιας διάταξης, όταν σ' αυτήν 
εκπροσωπείται τουλάχιστον το ένα δεύτερο (1/2) του 
καταβεβλημένου Μετοχικού Κεφαλαίου. 

3. Αν δεν συντελεστεί και αυτή η απαρτία, συνέρχεται 
και πάλι σε είκοσι (20) ημέρες δεύτερη επαναληπτική 
Συνέλευση, με πρόσκληση τουλάχιστον δέκα (10) ημέρες 
πριν, που βρίσκεται σε απαρτία και συνεδριάζει έγκυρα 
επί των θεμάτων της αρχικής ημερήσιας διάταξης, όταν 
σ' αυτή εκπροσωπείται τουλάχιστον το ένα τρίτο (1/3) 
του καταβεβλημένου Μετοχικού Κεφαλαίου. 

4. Όλες οι αποφάσεις της παραγράφου 1 του παρόντος 
άρθρου λαμβάνονται με πλειοψηφία των δύο τρίτων 
(2/3) των ψήφων που εκπροσωπούνται στη Γενική Συ¬ 
νέλευση των μετόχων. 

Άρθρο 23 

Απόφαση απαλλαγής μελών 

του διοικητικού συμβουλίου και των ελεγκτών 

Μετά την έγκριση των ετήσιων οικονομικών καταστά¬ 
σεων, η Γενική Συνέλευση, με ειδική ψηφοφορία, που 
ενεργείται με ονομαστική κλήση, αποφαίνεται για την 
απαλλαγή ή μη των μελών του Διοικητικού Συμβουλίου 
και των Ελεγκτών από κάθε ευθύνη για αποζημίωση.Τέ¬ 
τοια απαλλαγή δεν ισχύει στις περιπτώσεις του άρθρου 
22α του κ.ν. 2190/1920. 

Άρθρο 24 

Νόμιμοι Ελεγκτές 

1. Προκειμένου να ληφθεί έγκυρα απόφαση της Γε¬ 
νικής Συνέλευσης σχετικά με τις ετήσιες οικονομικές 
καταστάσεις της Εταιρείας, αυτές θα πρέπει να έχουν 
προηγουμένως ελεγχθεί από ελεγκτή ή ελεγκτές του 
Σώματος Ορκωτών Ελεγκτών, όπως ορίζεται στον 
κ.ν. 2190/1920, όπωςτροποποιήθηκε με το άρθρο 2, υπο- 
παράγραφος Α.1, της παραγράφου Α του ν. 4336/2015 
σε συνδυασμό με το άρθρο 75 του ν. 1969/1991 (ΑΊ 67), 
το ν. 3693/2008 (Α' 174) και το άρθρο 12 του ν. 3429/2005 
(ΦΕΚ Α' 314), όπως αυτά εκάστοτε ισχύουν. 

2. Η Γενική Συνέλευση εκλέγει κάθε χρόνο τους Ελε¬ 
γκτές και ειδικότερα μπορεί να εκλέγει ένα (1) μόνο τα¬ 
κτικό και ένα (1) αναπληρωματικό Ελεγκτή. 

3. Μέσα σε πέντε (5) ημέρες από τη συνεδρίαση της 
Γενικής Συνέλευσης που ορίζει τους Ελεγκτές, η Εταιρεία 
ανακοινώνει σε αυτούς το διορισμό τους. Αν οι οριζόμε¬ 
νοι ελεγκτές δεν αποποιηθούν το διορισμό αυτό μέσα 
σε προθεσμία πέντε (5) ημερών, θεωρείται ότι έχουν 
αποδεχθεί το διορισμό και έχουν όλες τις ευθύνες και 
υποχρεώσεις που προβλέπονται από το νόμο. 

4. Οι Ελεγκτές μπορούν να επανεκλέγονται για χρονικό 
διάστημα που δεν υπερβαίνει τα τέσσερα (4) έτη. 

Άρθρο 25 

Αρμοδιότητες Ελεγκτών 

1. Οι Ελεγκτές έχουν, οποτεδήποτε κατά τη διάρκεια 
της θητείας τους, το δικαίωμα να ελέγξουν οποιοδήποτε 
βιβλίο και λογαριασμό της Εταιρείας και υποχρεούνται 
κατά τη λήξη του οικονομικού έτους να ελέγξουν τις ετή¬ 
σιες οικονομικές καταστάσεις, και να υποβάλουν προς 
την τακτική Γενική Συνέλευση έκθεση για το πόρισμα 
του ελέγχου τους, από την οποία πρέπει να προκύπτει 
σαφώς, μετά από έλεγχο της ακρίβειας και νομιμότητας 
των εγγραφών στα βιβλία της Εταιρείας, αν οι ετήσιες 
οικονομικές καταστάσεις απεικονίζουν την πραγματική 
οικονομική κατάσταση της κατά την ημερομηνία λήξης 
της ελεγχθείσας χρήσης. 

2. Η έκθεση των ελεγκτών περιέχει τις πληροφορίες 
που ορίζονται στην κείμενη νομοθεσία. 

3. Οι Ελεγκτές δικαιούνται να ζητούν από τον Πρόεδρο 
του Διοικητικού Συμβουλίου να συγκαλεί έκτακτη Γενική 
Συνέλευση. Η Συνέλευση αυτή συγκαλείται υποχρεωτικά 
από το Διοικητικό Συμβούλιο μέσα σε δέκα (10) ημέρες 
από την επίδοση της σχετικής αίτησης προς τον Πρόε¬ 


δρό του και έχει ως αντικείμενο της ημερήσιας διάταξης 
αυτό που αναφέρεται στην αίτηση. 

Άρθρο 26 

Εταιρική Χρήση 

1. Η εταιρική χρήση είναι δωδεκάμηνης διάρκειας 
και αρχίζει την 1 η Ιανουάριου κάθε έτους και λήγει την 
31 Δεκεμβρίου του ιδίου έτους. 

Άρθρο 27 

Ετήσιες Οικονομικές Καταστάσεις - 

Έλεγχος αυτών - Διάθεση κερδών 

1. Οι ετήσιες οικονομικές καταστάσεις της Εταιρείας 
καταρτίζονται στο τέλος κάθε εταιρικής χρήσης από το 
Διοικητικό Συμβούλιο και δημοσιεύονται με επιμέλεια 
αυτού σύμφωνα με τα οριζόμενα κάθε φορά στο νόμο. 

Οι ετήσιες οικονομικές καταστάσεις είναι σύμφωνες με 
τα διεθνή πρότυπα χρηματοοικονομικής πληροφόρησης 
και περιλαμβάνουν: 
α) την Κατάσταση Οικονομικής θέσης, 
β) την Κατάσταση Συνολικών Εσόδων, 
γ) την Κατάσταση Μεταβολών Ιδίων Κεφαλαίων, 
δ) την Κατάσταση Ταμειακών Ροών και 
ε) τις Σημειώσεις επί των Οικονομικών Καταστάσεων - 
Προσάρτημα. 

2. Οι παραπάνω καταστάσεις αποτελούν ενιαίο σύ¬ 
νολο, ελέγχονται όπως ορίζουν οι οικείες διατάξεις του 
νόμου και εμφανίζουν με απόλυτη σαφήνεια την εικόνα 
της περιουσιακής διάρθρωσης, της χρηματοοικονομικής 
θέσης και των αποτελεσμάτων χρήσης της Εταιρείας. 

3. Για ναληφθεί απάτη Γενική Συνέλευση έγκυρη από¬ 
φαση πάνω στις οικονομικές καταστάσεις που έχουν 
εγκριθεί από το Διοικητικό Συμβούλιο, πρέπει να έχουν 
υπογράφει από τρία διαφορετικά πρόσωπα, ήτοι από: 

α) τον πρόεδρο του διοικητικού συμβουλίου ή τον 
αναπληρωτή του, 

β) το διευθύνοντα ή εντεταλμένο σύμβουλο και, σε 
περίπτωση που δεν υπάρχει τέτοιος σύμβουλος ή η ιδι¬ 
ότητά του συμπίπτει με εκείνη των ανωτέρω προσώπων 
από ένα μέλος του διοικητικού συμβουλίου που ορίζεται 
από αυτό και 

γ) τον υπεύθυνο για τη διεύθυνση του λογιστηρίου. 
Οι παραπάνω σε περίπτωση διαφωνίας από πλευράς 
νομιμότητας του τρόπου κατάρτισης των οικονομικών 
καταστάσεων, οφείλουν να εκθέτουν εγγράφως τις 
αντιρρήσεις τους στη γενική συνέλευση. 

4. Καθαρά κέρδη κάθε εταιρικής χρήσης είναι τα 
προκύπτοντα μετά την αφαίρεση από τα ακαθάριστα 
κέρδη της Εταιρείας κάθε εξόδου, κάθε ζημίας, των 
κατά το νόμο αποσβέσεων και κάθε άλλου εταιρικού 
βάρους. Με την επιφύλαξη ειδικότερων διατάξεων της 
κείμενης νομοθεσίας, η διάθεση των καθαρών κερδών 
της Εταιρείας γίνεται σύμφωνα με τα προβλεπόμενα 
στις διατάξεις του κ.ν. 2190/1920, όπως τροποποιή¬ 
θηκε και ισχύει. 

Άρθρο 28 
Λύση Εταιρείας 

1. Η Εταιρεία λύεται: 

α) Μόλις παρέλθει ο χρόνος διάρκειάς της, εκτός αν 
προηγουμένως αποφασιστεί από τη Γενική Συνέλευση 
των μετόχων η παράταση της διάρκειάς της. 

β) Με απόφαση της Γενικής Συνέλευσης, που λαμβά- 
νεται σύμφωνα με τις διατάξεις του άρθρου 8 του πα¬ 
ρόντος. 

γ) Αν η Εταιρεία κηρυχθεί σε κατάσταση πτώχευσης. 

2. Σε περίπτωση που το σύνολο των ίδιων κεφαλαίων 
της Εταιρείας, μειωθεί περισσότερο από το μισό (1 /2) του 
καταβεβλημένου Μετοχικού Κεφαλαίου, το Διοικητικό 
Συμβούλιο υποχρεούται να συγκαλέσει τη Γενική Συνέ¬ 
λευση μέσα σε προθεσμία έξι (6) μηνών από τη λήξη της 
χρήσης για να αποφασίσει αν θα λυθεί η Εταιρεία ή θα 
υιοθετηθεί άλλο μέτρο. 

3. Η λύση της Εταιρείας υποβάλλεται σε δημοσιότητα 
σύμφωνα με τα άρθρα 7α και 7β του κ.ν. 2190/1920. 

4. Αν η Εταιρεία λυθεί λόγω παρόδου του χρόνου δι- 
άρκειάςτηςή με απόφαση της Γενικής Συνέλευσης, ή αν 
μετά την κήρυξη της πτώχευσης επήλθε συμβιβασμός 
ή αποκατάσταση κατά τις ισχύουσες περί πτωχεύσεως 
διατάξεις, δύναται αυτή να αναβιώσει με απόφαση της 
Γενικής Συνέλευσης, που λαμβάνεται σύμφωνα με τις 
διατάξεις του άρθρου 8 του παρόντος καταστατικού. 
Τέτοια απόφαση αποκλείεται εάν έχει αρχίσει η διανομή 
της εταιρικής περιουσίας. 

Άρθρο 29 
Εκκαθάριση 

1. Εκτός από την περίπτωση της πτώχευσης, τη λύση 
της Εταιρείας ακολουθεί η εκκαθάρισή της. Στην περί¬ 
πτωση λύσης της Εταιρείας λόγω παρέλευσης του χρό¬ 
νου διάρκειας αυτής το Διοικητικό Συμβούλιο εκτελεί 
χρέη εκκαθαριστή μέχρι να διορισθούν Εκκαθαριστές 
από τη Γενική Συνέλευση. Στην περίπτωση λύσης της 
Εταιρείας με απόφαση της Γενικής Συνέλευσης, η Γενική 
Συνέλευση με την ίδια απόφαση ορίζει και τους Εκκαθα- 
ριστές. Οι Εκκαθαριστές, που ορίζει η Γενική Συνέλευση, 
μπορούν να είναι ένας (1) έως τέσσερις (4), μέλη του Δι¬ 
οικητικού Συμβουλίου, μέτοχοι ή τρίτοι και ασκούν όλες 
τις συναφείς με τη διαδικασία και το σκοπό της εκκαθά¬ 
ρισης αρμοδιότητες, όπως αυτές έχουν οριστεί από τη 
Γενική Συνέλευση, με τις αποφάσεις της οποίας έχουν 
την υποχρέωση να συμμορφώνονται. Ο διορισμός των 
Εκκαθαριστών συνεπάγεται αυτοδίκαια και την παύση 
της εξουσίας των μελών του Διοικητικού Συμβουλίου. 
Στους Εκκαθαριστές εφαρμόζονται αναλόγως οι διατά¬ 
ξεις περί Διοικητικού Συμβουλίου και οι αποφάσεις τους 
καταχωρούνται επίσης στο Βιβλίο Πρακτικών Διοικητι¬ 
κού Συμβουλίου. 

2. Οι Εκκαθαριστές που διορίζονται από την Γενική Συ¬ 
νέλευση οφείλουν, μόλις αναλάβουν τα καθήκοντά τους, 
να κάνουν απογραφή της εταιρικής περιουσίας και να 
δημοσιεύσουν σύμφωνα με την κείμενη νομοθεσία, ισο¬ 


λογισμό ενάρξεως εκκαθαρίσεως, του οποίου αντίτυπο 
υποβάλλεται στην αρμόδια Αρχή. Ομοίως, υποβάλλονται 
σε δημοσιότητα οι κατ’ έτος ισολογισμοί εκκαθαρίσεως 
και ο τελικός ισολογισμός. 

3. Η Γενική Συνέλευση διατηρεί όλα τα δικαιώματα της 
κατά τη διάρκεια της εκκαθάρισης. 

4. Οι Εκκαθαριστές οφείλουν να περατώσουν, χωρίς 
καθυστέρηση, τις εκκρεμείς υποθέσεις της Εταιρείας, 
να μετατρέψουν σε χρήμα την εταιρική περιουσία, να 
εξοφλήσουν τα χρέη της και να εισπράξουν τις απαι¬ 
τήσεις της. Μπορούν να ενεργήσουν και νέες πράξεις, 
αν με αυτές εξυπηρετούνται η εκκαθάριση και το συμ¬ 
φέρον της Εταιρείας. Οι Εκκαθαριστές μπορούν επίσης 
να εκποιήσουν τα ακίνητα της Εταιρείας, την εταιρική 
επιχείρηση στο σύνολο της ή κλάδους της ή μεμονωμένα 
πάγια στοιχεία της, αλλά μετά την πάροδο τεσσάρων (4) 
μηνών από τη λύση της. 

5. Οι ετήσιες οικονομικές καταστάσεις, καθώς και οι 
οικονομικές καταστάσεις του πέρατος της εκκαθάρισης 
εγκρίνονται από τη Γενική Συνέλευση, η οποία και απο¬ 
φασίζει για την απαλλαγή των εκκαθαριστών από κάθε 
ευθύνη. Κάθε χρόνο τα αποτελέσματα της εκκαθάρισης 
υποβάλλονται στη Γενική Συνέλευση με έκθεση των αι¬ 
τίων τα οποία παρεμπόδισαν το τέλος της εκκαθάρισης. 
Μετά το πέρας της εκκαθάρισης, οι Εκκαθαριστές κα¬ 
ταρτίζουν τις τελικές οικονομικές καταστάσεις τις οποίες 
δημοσιεύουν σύμφωνα με τα προβλεπόμενα στην κεί¬ 
μενη νομοθεσία, αποδίδουν τις εισφορές των μετόχων 
και διανέμουν το υπόλοιπο προϊόν της εκκαθάρισης της 
εταιρικής περιουσίας στους μετόχους, κατά το λόγο της 
συμμετοχής τους στο καταβεβλημένο Μετοχικό Κεφά¬ 
λαιο. 

6. Το στάδιο της εκκαθάρισης δεν μπορεί να υπερβεί 
την πενταετία, από την ημερομηνία έναρξης της εκκα¬ 
θάρισης. Για τη συνέχιση της εκκαθάρισης πέραν της πε¬ 
νταετίας απαιτείται ειδική άδεια της Αρμόδιας Αρχής. Το 
στάδιο της εκκαθάρισης δεν μπορεί σε κάθε περίπτωση 
να υπερβεί τη δεκαετία. 

7. Οι ισολογισμοί της εκκαθάρισης και ο τελικός της 
ισολογισμός υποβάλλονται σε δημοσιότητα σύμφωνα 
με τα προβλεπόμενα στην κείμενη νομοθεσία. 

Άρθρο 30 

Συμβολαιογραφικά έξοδα - λοιποί φόροι και τέλη 

1. Για κάθε πράξη της Εταιρείας για την οποία απαι¬ 
τείται συμβολαιογραφικό έγγραφο, τα δικαιώματα 
των συμβολαιογράφων περιορίζονται, σύμφωνα με το 
άρθρο 145 παρ. 6 του ν. 4389/2016, στο ήμισυ των 
προβλεπομένων από την κείμενη νομοθεσία. Για τις 
πράξεις αυτές δεν καταβάλλονται φόροι ή τέλη και για 
τη σύνταξη και υπογραφή αυτών δεν απαιτείται παρά¬ 
σταση δικηγόρου. 

2. Η Εταιρεία απαλλάσσεται, σύμφωνα με το άρθρο 
145 παρ. 6 του ν. 4389/2016, από κάθε δημόσιο, δημο¬ 
τικό, κοινοτικό ή υπέρ τρίτου άμεσο ή έμμεσο φόρο, 
εκτός από το φόρο προστιθέμενης αξίας, καθώς και από 
κάθε είδους τέλη υπέρ του Δημοσίου ή άλλου τρίτου. 

Επίσης, απαλλάσσεται και από την υποχρέωση καταβο¬ 
λής δικαστικού ενσήμου και απολαμβάνει γενικά όλων 
των δικονομικών και άλλων προνομίων και ατελειών του 
Δημοσίου. 

Άρθρο 31 
Λοιπά θέματα 

Για όσα θέματα δεν ρυθμίζει το παρόν καταστατικό, 
έχουν εφαρμογή οι διατάξεις του κ.ν. 2190/ 1920, όπως 
κάθε φορά ισχύει». 


Άρθρο 

ΤΡΙΤΟ 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2017 
Ο Υπουργός 

ΓΕΩΡΓΙΟΣ ΣΤΑΘΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























